וורדפרס

וורדפרס (באנגלית: WordPress, פירוש מילולי: "מכבש דפוס") היא מערכת ניהול תוכן (CMS) המופצת באופן חופשי תחת הרישיון הציבורי הכללי של גנו. המערכת כתובה בשפת PHP על בסיס מסד נתונים MySQL, וממאפייניה הבולטים מערכת תוספים וארכיטקטורה של תבניות.

וורדפרס יצאה לאור לראשונה ב־27 במאי 2003 על ידי מאט מולנווג ומייק ליטל, כממשיכה הרשמית של b2/cafelog. נכון ל-14 בנובמבר 2022 היא מערכת ניהול התוכן (CMS) הפופולרית ביותר באינטרנט – 43.1% מהאתרים בעולם פועלים על גבי וורדפרס. המערכת מתאימה להפעלת בלוגים קטנים ואתרי ענק כאחד. מתוך 100,000 האתרים הגדולים בעולם, מעל 35% מופעלים על גבי וורדפרס, ומתוך מיליון האתרים הגדולים בעולם כ־35% עושים שימוש במערכת זו. במערכות החינמיות הנפוצות הנוספות לניהול תוכן, ג'ומלה ודרופל, משתמשים כ־3% ו־2% מהאתרים, בהתאמה.

על בסיס וורדפרס, הקים מאט מולנווג, את חברת אוטומטיק (Automattic) שמפעילה את פלטפורמת אחסון האתרים WordPress.com.<ref></ref>

==מאפיינים==

פלטפורמת וורדפרס כוללת מאפיינים כלליים, התואמים לכלל מערכות הבלוגים, ומאפיינים מתקדמים, התואמים למערכות ניהול תוכן מתקדמות. וורדפרס עומדת בתקני רשת מקובלים, ידידותית למנועי חיפוש, בעלת קישורים נקיים, מאפשרת מעקב אחרי שינויי עריכה, מכילה מערכת תגובות מובנית, מערכת לניהול קובצי מדיה ועוד.

המאפיין הבסיסי של פרסום פוסטים ועמודים סטטיים שוכלל וכיום ניתן להגדיר סוגי תכנים מותאמים אישית. מאפייני קטלוג ותיוג שוכללו אף הם, כך שניתן להוסיף טקסונומיה מותאמת אישית מעבר לקטגוריות והתגיות המוצעות כברירת מחדל.

וורדפרס כוללת מערכת מובנית של תבניות הניתנות להתקנה מהירה' ומאפשרת החלפת תבנית בלחיצת כפתור. בתוך מערכת התבניות משולבת מערכת וידג'טים מתקדמת המאפשרת להתקין, לשנות, להזיז ולסדר רכיבים שונים ללא כל ידע ב־PHP או ב־HTML על ידי גרירת הווידג'טים מתפריט לתפריט. מערכת תפריטים מותאמת אישית מאפשרת ליצור תפריטי ניווט מתוך לוח הבקרה, ללא צורך בידע מוקדם ב־JavaScript או ב־CSS. מעבר לכך, המערכת מאפשרת למפתחים לבצע התאמות מתקדמות בעזרת מערכת מובנית לעריכת קובצי HTML ו־PHP של התבנית.

לוורדפרס ארכיטקטורת תוספים עשירה, המאפשרת למשתמשים ולמפתחים להרחיב את היכולות שלה מעבר ליכולות הבסיסיות. מערכת המסננים מאפשרת לבצע שינויים והתאמה תוך מזעור שורות הקוד הדרושות בפיתוח תוספים.

וורדפרס היא פלטפורמה מתקדמת לניהול אתר או רשת אתרים. אפשרות ה"רשת אתרים" (שנקראה בעבר "מולטי יוזר" או ה־"WordPress MU") מאפשרת ליצור מספר אתרים על אותה פלטפורמה, ללא צורך בביצוע התקנות מרובות. בעבר פותחה מערכת נפרדת לתמיכה בריבוי אתרים, אך שתי המערכות הנפרדות מוזגו להתקנה סטנדרטית אחת, החל מגרסה 3.0 של וורדפרס שיצאה לאור ב־17 ביוני 2010.

==וורדפרס בעברית==

ארכיטקטורת וורדפרס תומכת בריבוי שפות, דבר שבא לידי ביטוי במספר היבטים כגון תרגום מחרוזות לשפות מקומיות, תמיכה בשפות הנכתבות משמאל־לימין ומימין־לשמאל, התאמות עיצוב פרטניות לשפות מסוימות, והתאמות בקוד שנדרשות בשפות מסוימות.

ברמת תרגום המחרוזות לשפות השונות, בעבר התהליך בוצע על ידי מתנדבים בודדים ממדינות שונות, אך כיום הדבר מתבצע באופן שיתופי על ידי הקהילה בעזרת מערכת אינטרנטית לתרגום מחרוזות. התמיכה בשפות הנכתבות מימין־לשמאל שולבה באופן מובנה במערכת, בתוספים ותבניות כך שתשפיע רק על השפות שנכתבות מימין־לשמאל. בחלק מהשפות ישנם כללי דקדוק או דרישות אחרות, בעבר ההתאמות בוצעו על ידי המתרגמים אך כיום וורדפרס מציע פתרונות מובנים למרבית הסוגיות הללו ברמת הליבה של המערכת.

התמיכה המובנית בשפות בינלאומיות משתכללת מגרסה לגרסה, אולם מפתחי הליבה אינם אחראים לשחרור הגרסאות המקומיות. בכל שפה ישנם משתמשים מוגדרים שקיבלו הרשאות מיוחדות לביצוע התאמות לשפה מסוימת, והם אלה שמבצעים את ההתאמות לשפתם ומשחררים גרסאות מקומיות. בשפה העברית, החל משנת 2004 רן יניב הרטשטיין ביצע את ההתאמות ושחרר את הגרסה העברית של וורדפרס. במהלך 2011, רמי יושובייב ירש את תפקידו, והחל מגרסה 3.3 אחראי לשחרור גרסאות וורדפרס בעברית.

==רישיון==

וורדפרס היא תוכנה חופשית. היא משתמשת ברישיון GPL (גרסה 2). אין דרישה להשמת זכויות יוצרים כדי לתרום לה קוד. יש לתוכנה מגוון תוספים. לפי תנאי הרישיון, תוספים שנחשבים לעבודה נורשת מוורדפרס (כלומר: מבוססים על תוכן או תוכנה מתוך וורדפרס שמופץ ברישיון GPL) חייבים להיות מופצים גם הם באותם תנאים. רוב התוספים (כולל רוב התבניות) הם אכן עבודה נורשת.

==גרסאות==

להלן רשימת גרסאות וורדפרס:

{| class="wikitable"
|-
! מקרא:
| style="background-color: #FDB3AB;" | גרסה ישנה, לא נתמכת
| style="background-color: #FEF8C6;" | גרסה ישנה, עדיין נתמכת
| style="background-color: #D4F4B4;" | גרסה נוכחית
|}

{| class="wikitable"
|-
! גרסה
! תאריך שחרור
! על שם
! מאפיינים עיקריים
|-
| style="background-color: #FDB3AB;" | 0.7
| 27 במאי 2003<ref></ref>
|
|
|-
| style="background-color: #FDB3AB;" | 1.0
| 3 בינואר 2004<ref></ref>
| מיילס דייוויס
|נוספה תמיכה למתן תגובות, קטגרויות מרובות לפוסט, התקנה ועדכון ידידותיים.
|-
| style="background-color: #FDB3AB;" | 1.2
| 22 במאי 2004<ref></ref>
| צ'ארלס מינגוס
|קטגוריות משנה, ייצור אוטומטי של תמונות ממוזערות (thumbnails), הצפנת סיסמאות ועוגיות במסד הנתונים באופן מאובטח, תצוגה מקדימה של פוסט, תמיכה בשפות נוספות, ועוד.
|-
| style="background-color: #FDB3AB;" | 1.5
| 17 בפברואר 2005<ref></ref>
| בילי סטרייהורן
|התאמה אישית של התבניות:<ref></ref>Template Files.
|-
| colspan="4" |
|-
| style="background-color: #FDB3AB;" | 2.0
| 31 בדצמבר 2005
| דיוק אלינגטון
|
|-
| style="background-color: #FDB3AB;" | 2.1
| 22 בינואר 2007
| אלה פיצג'רלד
|
|-
| style="background-color: #FDB3AB;" | 2.2
| 16 במאי 2007
| סטן גץ
|
|-
| style="background-color: #FDB3AB;" | 2.3
| 24 בספטמבר 2007
| דקסטר גורדון
|
|-
| style="background-color: #FDB3AB;" | 2.5
| 29 במרץ 2008
| מייקל ברקר
|
|-
| style="background-color: #FDB3AB;" | 2.6
| 15 ביולי 2008
| מק'קוי טיינר
|
|-
| style="background-color: #FDB3AB;" | 2.7
| 10 בדצמבר 2008
| ג'ון קולטריין
| עיצוב מחדש של ממשק הניהול, התקנה ועדכון אוטומטי של תוספים מתוך מערכת הניהול.
|-
| style="background-color: #FDB3AB;" | 2.8
| 10 ביוני 2009
| צ'ט בייקר
| שיפור במהירות, ממשק חדיש של וידג'טים, התקנה אוטומטית של תבניות מתוך לוח הבקרה, ועוד.
|-
| style="background-color: #FDB3AB;" | 2.9
| 18 בדצמבר 2009
| כרמן מק'ריי
| תכנים שנמחקים עוברים לפח אשפה, התווסף עורך תמונות מובנה, עדכון כל תוספים בלחיצה אחת ותיקוני באגים.
|-
| colspan="4" |
|-
| style="background-color: #FDB3AB;" | 3.0
| 17 ביוני 2010
| ת'לוניוס מונק
| תפריטים מותאמים אישית, שילוב של Wordpress mu עם הגרסה הרגילה. הוספת מאפיין post type ליצירת תוכן מותאם אישית, ותבנית ברירת מחדל חדשה.
|-
| style="background-color: #FDB3AB;" | 3.1
| 22 בפברואר 2011
| ג'אנגו ריינהארדט
| סרגל ניהול, פורמטים (תבניות פוסט), קישורים פנימיים, ממשק ניהול נפרד לרשת אתרים, והרחבת התמיכה בשאילתות מורכבות.
|-
| style="background-color: #FDB3AB;" | 3.2
| 4 ביולי 2011
| ג'ורג' גרשווין
| עיצוב מחדש של ממשק הניהול, שדרוג דרישות המינימום, תבנית ברירת מחדל חדשה, ממשק חדש לכתיבה במסך מלא, שיפור ביצועים והקטנת זמן טעינה.
|-
| style="background-color: #FDB3AB;" | 3.3
| 12 בדצמבר 2011
| סאני סטיט
| מעלה קבצים חדש, תפריטים נגללים, סרגל כלים, חלונות הסבר, הוספת עמוד אודות, שיפור ביצועים במבנה קישורים.
|-
| style="background-color: #FDB3AB;" | 3.4
| 13 ביוני 2012
| גראנט גרין
| כלי חדש בשם Theme Customizer, תמיכה ב-HTML בכיתוב תמונה, שיפורים במאפייני התבנית, תמיכה משופרת בשפות, תבניות עמוד בתתי-ספריות, כתיבה במסך מלא בפוסטים מותאמים אישית, להגיב מתוך עמוד עריכת הפוסט.
|-
| style="background-color: #FDB3AB;" | 3.5
| 11 בדצמבר 2012
| אלווין ג'ונס
| מנהל מדיה חדש, תבנית ברירת מחדל חדשה, תוספים מועדפים, צמצום ההגדרות בלוח הבקרה, התקנה רשת אתרים מספריית משנה, ועוד.
|-
| style="background-color: #FDB3AB;" | 3.6
| 1 באוגוסט 2013
| אוסקר פיטרסון
| תבנית ברירת מחדל חדשה, תמיכה בקובצי וידאו ואודיו, ניווט בין גרסאות תוכן, נעילת פוסטים מתוחכמת, שמירה אוטומטית משופרת, ועוד.
|-
| style="background-color: #FEF8C6;" | 3.7
| 1 באוגוסט 2013
| קאונט בייסי
| עדכונים אוטומטיים לגרסאות משנה, מד סיסמאות משופר, תוצאות חיפוש רלוונטיות יותר, תמיכה משופרת בגרסאות מקומיות וקובצי תרגום.
|-
| style="background-color: #FEF8C6;" | 3.8
| 12 בדצמבר 2013
| צ'ארלי פארקר
|
|-
| style="background-color: #FEF8C6;" | 3.9
| 16 באפריל 2014
| ג'ימי סמית
|
|-
| colspan="4" |
|-
| style="background-color: #FEF8C6;" | 4.0
| 4 בספטמבר 2014
| בני גודמן
| בחירת שפה במהלך ההתקנה, שיפורים בעורך הגרפי ובהוספת מדיה.
|-
| style="background-color: #FEF8C6;" | 4.1
| 18 בדצמבר 2014
| דיינה וושינגטון
| תבנית ברירת מחדל חדשה, שינוי שפת לוח בקרה, ניתוק חיבורים ממחשבים אחרים, המלצות על תוספים דומים.
|-
| style="background-color: #FEF8C6;" | 4.2
| 23 באפריל 2015
| באד פאוול
| גרסה זו מסייעת לתקשר ולשתף, גלובלית. היא תומכת במגוון רחב של תווים מובנים, אמוג'ים, עדכון תוספים בלחיצת כפתור, פיצול מונחים בטקסונומיות, שדרוג קידוד תווים במסד-הנתונים מ-utf8 ל-utf8mb4 ועוד…
|-
| style="background-color: #FEF8C6;" | 4.3
| 18 באוגוסט 2015
| בילי הולידיי
| מאפיינים חדשים כמו הגדרת סמל אתר וקיצורי עיצוב. במקביל שודרג מערכת הסיסמאות של וורדפרס והורחבה היררכיית הקבצים.
|-
| style="background-color: #FEF8C6;" | 4.4
| 8 בדצמבר 2015
| קליפורד בראון
| תבנית ברירת מחדל חדשה Twenty Sixteen, נוספה תמיכה בתמונות רספונסיביות, תמיכה בשדות נוספים לטקסונומיות, שילוב REST API בליבה, ושיתוף תכנים באתרים חיצוניים באמצעות פורמט oEmbed מובנה.
|-
| style="background-color: #FEF8C6;" | 4.5
|12 באפריל 2016
|אורנט קולמן
| נוספה תמיכה בקישורים מובנים בעורך הוויזואלי, התווספו קיצורי עיצוב חדשים, נוספה תצוגה מקדימה רספונסיבית במסך ההתאמה האישית, הוצג מנגנון לוגואים לתבניות, נוסף רענון סלקטיבי, הוצגו שיפורים במנגנון טעינת הסקריפטים ונוספה תמיכה בתבניות הטמעה בהיררכיית הקבצים.
|-
| style="background-color: #FEF8C6;" | 4.6
|16 באוגוסט 2016
|פפר אדמס
| שדרוג התוספים והתבניות נהיה יעיל יותר, נעשה שימוש בפונטים מקומיים, התווספה בדיקה של קישורים שבורים בזמן העריכה, נוסף מפרט חיזוי משאבים ועוד…
|-
| style="background-color: #FEF8C6;" | 4.7
|6 בדצמבר 2016
|שרה ווהן
| תבנית ברירת מחדל חדשה, תכנים התחלתיים לתבניות, קיצורי עריכה, כותרות וידאו, CSS מותאם, תצוגה מקדימה של קובצי PDF, לוח בקרה בשפות שונות, נקודות קצה לתכנים ב-Rest API ושינויים רבים נוספים.
|-
| style="background-color: #FEF8C6;" | 4.8
|8 ביוני 2017
|ביל אוונס
| נוספו שלושה וידג'טים חדשים המכסים תמונות, וידאו ואודיו, עודכן וידג'ט טקסט כך שיתמוך בעריכה ויזואלית, ובלוח הבקרה ניתן עכשיו לראות אירועי וורדפרס קרובים.
|-
| style="background-color: #FEF8C6;" | 4.9
|16 בנובמבר 2017
|בילי טיפטון
| חידושים בהתאמה אישית של תבניות, כולל תזמונים, תצוגה מקדימה לקישורים, שמירה אוטומטית לגרסאות, עיון בתבניות, תפריט משופר והדגשת תחביר. ווידג'ט גלריה חדש ועדכון הווידג'טים של טכסט ווידאו
|-
| colspan="4" |
|-
| style="background-color: #FEF8C6;" | 5.0
|6 דצמבר 2018
|בבו ואלדס
|עריכה בבלוקים (גוטנברג), תבנית ברירת מחדל חדשה Twenty nineteen
|-
| style="background-color: #FEF8C6;" | 5.1
|21 פברואר 2019
|בטי קרטר
|התרעות על עדכון גרסת PHP ושיפורים בעורך הבלוקים
|-
| style="background-color: #FEF8C6;" | 5.2
|7 במאי 2019
|ג'אקו פסטוריוס
|
|-
| style="background-color: #FEF8C6;" | 5.3
|12 בנובמבר 2019
|רהסאן רולנד קירק
|
|-
| style="background-color: #FEF8C6;" | 5.4
|31 במרץ 2020
|נאט אדרלי
|
|-
| style="background-color: #FEF8C6;" | 5.5
|8 באוגוסט 2020
|בילי אקסטין
|
|-
| style="background-color: #FEF8C6;" | 5.6
|13 בדצמבר 2020
|נינה סימון
|
|-
| style="background-color: #FEF8C6;" | 5.7
|10 באפריל 2021
|אספרנסה ספולדינג
|
|-
| style="background-color: #FEF8C6;" | 5.8
|20 ביולי 2021
|ארט טייטום
|
|-
| style="background-color: #FEF8C6;" | 5.9
|25 בינואר 2022
|ג'וזפין בייקר
|
|-
| style="background-color: #FEF8C6;" | 6.0
|24 במאי 2022
|ארתורו או׳פריל
|
|-
| style="background-color: #FEF8C6;" | 6.1
|1 בנובמבר 2022
| מיכאל הלפרין
|
|-
| style="background-color: #D4F4B4;" | 6.2
|29 במרץ 2023
|אריק דולפי
|
|}

== וורדפרס בישראל ==
בישראל קיימות חברות רבות המספקות שרותי בנייה והתאמה של אתרי וורדפרס. חברות אלו מתהדרות בעובדה כי אל מול בניית אתרים בקוד סגור, וורדפרס אינה מחייבת בתשלום חודשי ובעל האתר רשאי לעבור מחברה לחברה ולקחת עמו את האתר.

ניתן לסווג את הפיתוח בעזרת וורדפרס לשני סוגים:
# פיתוח מבוסס תבנית – הורדה של תבנית עיצוב חינמית/בתשלום והתאמתה לצורכי האתר בעזרת ממשק הניהול שמציעה התבנית + תוספים. יתרונות השיטה: לא נדרש רקע תכנותי, עלות נמוכה יותר. חסרונות: ממשק הניהול אינו תמיד ידידותי, אין גמישות מספקת, לעיתים נוצרת ״העמסת תוספים״.
# פיתוח מותאם אישית – תהליך בו חברת בניית האתרים יוצרת עבור הלקוח תבנית עיצוב ומפתחת את השדות ואת אופן הניהול (הממשק) לדפי האתר. יתרונות גישה זו הם שהמערכת שהיא בגדר ״חליפה התפורה לצורכי הלקוח״, אין העמסת תוספים וקבצים שלא לצורך, מערכת ניהול מותאמת לבקשות הלקוח, עיצוב על פי דרישה מדויקת. לגישה זו חסרונות של עלות גבוהה, זמן פיתוח ארוך יותר ונדרש ידע תכנותי.

== ראו גם ==
* WordPress.com
* Elementor

==קישורים חיצוניים==

* 

* [https://wordpress.org/ WordPress.org], האתר הרשמי 
* [https://he.wordpress.org/ וורדפרס בעברית], האתר הרשמי בעברית
* [https://wordcamp.org/ WordCamp.org], כנסים של קהילת וורדפרס בעולם 
* 

==הערות שוליים==

קטגוריה:שירותי אינטרנט
קטגוריה:תוכנה חופשית
קטגוריה:פיתוח יישומי ווב
קטגוריה:בלוגים
קטגוריה:תוכנות שהושקו ב-2003